Here is a page extracted from Wikipedia that may contain CSS, HTML, and a lot of unformatted text.

Title: Chuan II Ferrández d'Íxar y Cabrera
Content: Chuan II Ferrández d'Íxar y Cabrera estió lo seteno sinyor d'Íxar y fue nombrato duque por los Reis Catolicos lo 16 d'abril de 1483, esdevenindo lo I duque d'Íxar.

Se casó con Caterina de Beaumont y tenioron seis fillos.

Dio refirme a lo prencipe de Viana y a los catalans sublevatos contra Chuan II d'Aragón, prenendo Aliaga, Castellot y Alcanyiz. Manimenos cambeó de bando y fue recompensato por Chuan II con lo condau d'Aliaga en 1465 y la sinyoría de Castellot. Manimenos en lo testamento de lo rei figuraba que estos territorios serían tornatos a la Orden de lo Hespital, l'anterior propietaria.

A la muerte de lo rei i habió un pleito con la Orden de lo Hespital, y como resultato la orden recuperó Aliaga y Castellot. Chuan Ferrández d'Íxar demandó una compensación a Ferrando lo Catolico por los suyos servicios a la corona, y fue nombrato duque, y lo 10 d'octubre de 1487 recibió lo títol de duque d'Aliaga.

Bibliografía 
  Demelsa Ortiz Cruz: El señorío, luego ducado de Híjar. Cuadernos del Ducado de Híjar 1: El Legado cultural. 2008. Archivo Ducal de Híjar.

Duques d'Aliaga
Duques d'Íxar
Nobles d'Aragón
Sinyors d'Íxar
1491 (muertes)